Document ID: /roh_data/filtered/fineweb-2-filterrobots_roh.jsonl.gz/5966

A Lantsch è ina chasa vegnida destruida cumplettamain il venderdi a bun'ura pervia d'in fieu. Curt suenter las 10 haja ina vischina remartgà l'incendi e sinaquai evacuà l'abitanta da la chasa – ina dunna dad 88 onns, communitgescha la polizia chantunala. Ils abitants da la chasa da vacanzas n'eran betg denturn cura ch'il fieu è rut ora.
Ils pumpiers da Lai han spertamain gì sut controlla l'incendi en il center dal vitg. La raschun pertge ch'igl ha brischà n'è anc betg clera.
RTR novitads 17:00